Елин Пелин
На припека

chitanka.info

Какво става там, на припека в леса?

Февруари прави странни чудеса.

Зашумяха радостно гори заспали,

нова жажда за живот ги пак запали.

Малко птиче радостно записка,

подмладен поток води заплиска.

Какво стана, та небето тъй е чисто?

И слънцето — тъй засмяно и лъчисто?

Нищо, нищо. Нова се роди надежда —

Там под храстите кокичето поглежда.

Първо цвете се усмихна на света —

първа радостна сълза на пролетта!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.